אנתוני בנט

אנתוני האריס בנט (באנגלית: Anthony Harris Bennett; נולד ב-14 במרץ 1993 בטורונטו, קנדה) הוא כדורסלן קנדי, המשחק בעמדת הפאוור פורוורד עבור שינג'ו JKO ליוניירס מליגת הכדורסל הטאיוואנית. בנט, שנבחר במקום הראשון בדראפט ה-NBA 2013 נחשב בעיני רבים לשחקן הגרוע בהיסטוריה שנבחר במקום הראשון בדראפט

קריירה
בנט רשם ממוצעים של 16.1 נקודות ו-8.1 ריבאונדים למשחק בשנתו היחידה בקולג', נבחר ראשון בדראפט 2013 על ידי קליבלנד קאבלירס, והיה לקנדי הראשון שנבחר בבחירה הראשונה בדראפט.
ב-23 באוגוסט 2014 עבר למינסוטה טימברוולבס כחלק מטרייד משולש ששלח גם את אנדרו ויגינס ות'דאוס יאנג למינסוטה, את קווין לאב לקליבלנד קאבלירס ואת לוק בא א מוטה, אלכסיי שבד ובחירת דראפט לפילדלפיה 76'. ב-22 בספטמבר 2015 שחררה מינסוטה טימברוולבס את בנט, שבכך הפך לשחקן חופשי.

ב-28 בספטמבר 2015 חתם בנט על חוזה לעונה אחת בטורונטו ראפטורס. אחרי ששיחק כמה משחקים בקבוצת הפיתוח של הראפטורס, ראפטורס 905, והפך לשחקן הראשון שנבחר בבחירה הראשונה בדראפט לשחק בליגת הפיתוח, נופה בנט מסגל טורונטו. הנימוקים כללו ייאוש מצד הצוות המקצועי בנוגע להיעדר רצונו של בנט לשחק כדורסל.

לאחר מכן חתם בנט כשחקן חופשי בברוקלין נטס, שם שוב שיחק לעיתים בקבוצת הפיתוח ושוב שוחרר מהקבוצה, לפני סיום העונה. ב-13 בינואר 2017, ארבעה ימים לאחר ששוחרר מברוקלין, חתם בנט בפנרבחצ'ה עד תום העונה, וזכה איתה בסיום העונה האירופית בגביע היורוליג.

לקראת עונת  חתם בנט בקבוצת נורת'רן אריזונה סאנס מליגת הפיתוח, וממנה עבר בטרייד למיין רד קלאוס ואז לאגווה קליינטה קליפרס.

ב-12 ביולי 2019 חתם ביוסטון רוקטס לעונת אחת, אך שוחרר מהקבוצה בזמן מחנה האימונים.

ב-25 באוגוסט 2021 חתם בהפועל ירושלים לעונה אחת. ב-2 בינואר 2022 שוחרר מהקבוצה. בתקופתו הקצרה בקבוצה שיחק בנט 13 דקות, קלע 6.3 נקודות, לקח 3.3 ריבאונדים ומסר 0.9 אסיסטים בממוצע למשחק.

בפברואר 2022 חתם בגאושיונג סטילרס מליגת הכדורסל הטאיוואנית.

 סטטיסטיקת קריירה ב-NBA 
נכון לינואר 2017

בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות 2013/14 קליבלנד 52  0  12.8  0.356  0.245  0.638  3.0  0.3  0.4  0.2  4.2 2014/15 מינסוטה 57  3  15.7  0.421  0.304  0.641  3.8  0.8  0.5  0.3  5.2 2015/16 טורונטו 19  0  4.4  0.296  0.214  0.900  1.2  0.0  0.3  0.0  1.5 2016/17 ברוקלין 23  1  11.5  0.413  0.271  0.722  3.4  0.5  0.2  0.1  5.0 קריירה 151  4  12.6  0.392  0.261  0.670  3.1  0.5  0.4  0.2  4.4

נבחרת קנדה
בשנת 2009 לקח בנט חלק באליפות אמריקה לנבחרות עד גיל 16 ובשנת 2010 באליפות העולם לנבחרות עד גיל 17. הוא סייע לנבחרת הקנדית לזכות במדליית הארד בשתי האליפויות.

קישורים חיצוניים



הערות שוליים

קטגוריה:כדורסלנים קנדים
קטגוריה:כדורסלני נבחרת קנדה
קטגוריה:כדורסלני קליבלנד קאבלירס
קטגוריה:כדורסלני אוניברסיטת נבדה בלאס וגאס
קטגוריה:כדורסלני מינסוטה טימברוולבס
קטגוריה:כדורסלני טורונטו ראפטורס
קטגוריה:כדורסלני ברוקלין נטס
קטגוריה:כדורסלני פנרבחצ'ה
קטגוריה:כדורסלני פיניקס סאנס
קטגוריה:כדורסלני יוסטון רוקטס
קטגוריה:בחירות דראפט של קליבלנד קאבלירס
קטגוריה:כדורסלני נורת'רן אריזונה סאנס
קטגוריה:כדורסלני לונג איילנד נטס
קטגוריה:כדורסלני ראפטורס 905
קטגוריה:כדורסלני אגווה קליינטה קליפרס
קטגוריה:קנדים ממוצא ג'מייקני
קטגוריה:קנדים שנולדו ב-1993